**भारत सरकार**

**वस्‍त्र मंत्रालय**

**राज्‍य सभा**

**तारांकित प्रश्‍न संख्‍या \*324**

**26 मार्च, 2018 को उत्‍तर दिए जाने के लिए**

**परिधानों के निर्यात में गिरावट**

**\*324. श्री अनुभव मोहंतीः**

**क्या वस्त्र मंत्री यह बताने की कृपा करेंगे किः**

(क) क्या परिधानों के निर्यात में पांच प्रतिशत की गिरावट आई है और यह पूर्व वित्तीय वर्ष के 93,745 करोड़ रुपये से घटकर 88,709 करोड़ रुपये ही रह गया है; और

(ख) क्या निर्यातों में आई गिरावट केन्द्रीय सरकार द्वारा विगत जुलाई, 2017 से 2000 करोड़ रुपये की राज्य उद्ग्रहणों की छूट के गैर-भुगतान के परिणामस्वरूप उत्पन्न वित्तीय संकट के कारण है जिसका प्रभाव पचपन प्रतिशत परिधान निर्यातकों पर पड़ रहा है?

**उत्‍तर**

**वस्‍त्र मंत्री**

**(श्रीमती स्‍मृति ज़ूबिन इरानी)**

**(क) और (ख):** एक विवरण सदन के पटल पर रख दिया गया है।

**परिधानों के निर्यात में गिरावट के संबंध मे श्री अनुभव मोहंती द्वारा पूछे गए दिनांक 26.03.2018 के राज्‍य सभा तारांकित प्रश्‍न सं. \*324 के उत्‍तर में उल्लिखित विवरण**

**(क):** वाणिज्यिक आसूचना और सांख्यिकी महानिदेशालय (डीजीसीआईएस) के आंकड़ों के अनुसार अप्रैल, 2016 से जनवरी, 2017 की अवधि के दौरान अपैरल के 93,745 करोड़ रुपए मूल्‍य के निर्यात की तुलना में अप्रैल, 2017 से जनवरी, 2018 के दौरान 88,658 करोड़ रुपए मूल्‍य का निर्यात हुआ। तथापि, अमरीकी डॉलर में निर्यात के मूल्‍य के संदर्भ में अप्रैल, 2016 से जनवरी, 2017 के 13,949 मिलियन अमरीकी डॉलर की तुलना में इसी अवधि के दौरान 13,773 मिलियन अमरीकी डॉलर का निर्यात हुआ जिसमें 1.26% की गिरावट आई है। इसी अवधि के दौरान अपैरल के निर्यात की मात्रा में भी नगण्‍य गिरावट आई है।

**(ख):** जी, नहीं। निर्यात में रुपए के संदर्भ में अप्रैल 2016 से जनवरी, 2017 के दौरान 67.2 रुपए/अमरीकी डॉलर की तुलना में अप्रैल, 2017 से जनवरी, 2018 के दौरान इसमें 4.2% की वृद्धि होकर इसके 64.4 रुपए/अमरीकी डॉलर हो जाने के कारण 5% की गिरावट आई।

\*\*\*\*